شه‌فه‌ق نيوز/ كاردانه‌وه‌ى فريه‌يگ له‌باره‌ى له‌سێداره‌داين 9 كورده‌ مه‌ده‌نيه‌گه‌ له‌ باكوور خوه‌رهه‌ڵات سوريا كه‌فته‌و، له‌ناونيانيش هه‌فرين خه‌ڵه‌ف سياسه‌تمه‌دار كورد ك له‌تى چه‌كداره‌يل سوورى وه‌ پشتگيرى له‌ توركياوه‌ تومه‌تباره‌ له‌ چوارچێوه‌ى په‌لاماره‌يل سه‌ربازێ توركى.
وڵاته‌يل يه‌كرتگ ئدانه‌ى كوشتن هه‌فرين خه‌ڵه‌ف ئه‌ميندار گشتى حزب سورياى سه‌روه‌خوه‌ى وه‌ تونترين گوزارشيگ كرد و وه‌ئه‌ويش تاريفى كرد ك ئه‌و كوشتنه‌ له‌ده‌يشت بڕياره‌يل دادگا بويه‌.
وه‌رپرسيگ له‌ وه‌زاره‌ت خارجيه‌ى ئه‌مريكى ك نه‌تواس ناوى ئاشكرا بدێ، وت: ئى كاره‌يله‌ جى نگه‌رانى فريه‌يگه‌ وه‌تايبه‌ت ئه‌وه‌گ له‌ سوريا روێ ئه‌ياد و وه‌تونترين گوزارشيگ ئدانه‌ى خراوى مامڵه‌كردن وه‌ل مه‌ده‌نيه‌يل يا زيندانيه‌يل ده‌يشت چوارچيوه‌ى دادگا ئه‌كه‌يم و له‌وانه‌يش كوشتن كورده‌يل مه‌ده‌نى.
